Sruby (Všeruby)

Estas ankaŭ Sruby.

Sruby (germane Heuhof) estas pereinta vilaĝo en Ĉeĥio, parto de kampurbo Všeruby, en distrikto Domažlice. Ĝi troviĝis sudoriente de Všeruby, proksimume 400 m de ĉeĥa-germana ŝtatlimo. En la jaro 2011 ĉi tie daŭre vivis neniu loĝanto. 

Sruby situas en katastra teritorio Sruby na Šumavě kun areo 4,81 km 2. En la katastra teritorio Sruby na Šumavě situas ankaŭ Pomezí.

 Historio 
La vilaĝo estis fondita en plata valo de rojo Kouby (germane Chambach) sudoriente de Všeruby komence de la 16-a jarcento. Verŝajne temis pri renovigo de pli malnova pereinta setlejo. La vilaĝo falis al Bohemio nur per reguligo de limoj inter Bohemio kaj Bavario. Ĝi restis vilaĝo ekskluzive priloĝata de germanoj. Antaŭ la dua mondmilito ĉi tie estis 21 domoj. Post la jaro 1945 la germana loĝantaro estis elandigita kaj la vilaĝo restis fakte dezerta. En la 1950-jaroj post estiĝo de limzono ĝi estis likvidita. Restis konservita ununura domo enmembrigita en hodiaŭ forlasitan areon de eksa roto de ĉeĥoslovaka Limgardistaro. 

Ĉirkaŭaĵo
 Liščí

 Pluaj fotoj 

Eksteraj ligiloj
 Vilaĝo Sruby en zanikleobce.cz

Kategorio:Všeruby (distrikto Domažlice)
Kategorio:Pereintaj setlejoj en distrikto Domažlice
Kategorio:Pereintaj setlejoj en Všeruba montetaro
Kategorio:Pereintaj setlejoj sur landlimo de Ĉeĥio kaj Germanio